KOMMISSIONENS FORORDNING (EF) Nr. 1265/98 af 18. juni 1998 om tilføjelse i bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), senest ændret ved Kommissionens forordning (EF) nr. 1068/97 (2), særlig artikel 6, stk. 3 og 4, og

ud fra følgende betragtninger:

Frankrig og Portugal har i overensstemmelse med artikel 5 i forordning (EØF) nr. 2081/92 til Kommissionen indgivet ansøgninger om registrering som geografiske betegnelser eller oprindelsesbetegnelser for visse betegnelser;

det er jf. artikel 6, stk. 1, i nævnte forordning, blevet konstateret, at de er i overensstemmelse med forordningen, og at de indeholder alle de oplysninger, der er nævnt i artikel 4 heri;

der er ikke over for Kommissionen gjort indsigelse, jf. artikel 7 i nævnte forordning, mod de betegnelser, der er anført i bilaget til nærværende forordning efter offentliggørelsen i De Europæiske Fællesskabers Tidende (3);

disse betegnelser er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og derfor også til fællesskabsbeskyttelse som oprindelsesbetegnelse eller beskyttet geografisk betegnelse;

bilaget til nærværende forordning supplerer bilaget til Kommissionens forordning (EF) nr. 2400/96 (4), senest ændret ved forordning (EF) nr. 195/98 (5) -

UDSTEDT FØLGENDE FORORDNING:

Artikel 1

De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registeret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) eller beskyttet geografisk betegnelse (BGB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juni 1998.

På Kommissionens vegne

Franz FISCHLER

Medlem af Kommissionen

(1) EFT L 208 af 24. 7. 1992, s. 1.

(2) EFT L 156 af 13. 6. 1997, s. 10.

(3) EFT C 273 af 9. 9. 1997, s. 4.

(4) EFT L 327 af 18. 12. 1996, s. 11.

(5) EFT L 20 af 27. 1. 1998, s. 20.

BILAG

1. Produkter i traktatens bilag II til konsum

Kødprodukter:

PORTUGAL:

Salpicão de Vinhais (BGB)

Chouriça de Carne de Vinhais eller Linguiça de Vinhais (BGB)

Oste:

PORTUGAL:

Queijo do Pico (BOB)

2. Levnedsmidler omhandlet i bilag I til forordning (EØF) nr. 2081/92

Fersk fisk og ferske bløddyr og krebsdyr samt varer på basis af . . .

FRANKRIG:

Coquille St. Jacques des Côtes d'Armor (BGB)